ปีทองของจิมมี่
เมื่อสัปดาห์ที่ผ่านมา ดร.จิมมี่ เอกรัฐ ไชยโชติช่วง โปรโมเตอร์ เกียรติกรีรินทร์ เพิ่งจะพานักชกในสังกัด เจ้านัน ดาวเหนือ เรือใบไข่มุก ไปคว้าชัยชนะที่สังเวียนคูรักคูเอ็นฮอลล์,ถือเป็นการลบอาถรรพณ์ในรอบ 14 ปีของนักชกไทยที่เอาชื่อไปทิ้ง ณ สังเวียนแห่งนี้ และถือเป็นคนแรกที่ทำให้ อากิฮิโระ คอนโดต้องพ่ายแพ้แบบน็อกเอาต์,ทำให้ตอนนี้ดาวเหนือกลายเป็นนักชกขึ้นห้างไปอย่างไม่ต้องสงสัย จากผลงานหมัดดาวเหนือนี่เอง ทำให้สื่อของญี่ปุ่นขึ้นชื่อให้เป็น น็อกเอาต์แห่งปี ไปเรียบร้อยแล้ว,หากว่าในปีนี้ไม่มีการน็อกที่รวดเร็วหรือสวยงามกว่านี้ ชื่อของดาวเหนือก็จะเป็นที่จดจำอีกนาน,แต่วันนี้ ดร.จิมมี่ กำลังจะได้ลุ้นเข็มขัด แชมป์โลกในรุ่นเยาวชนของสภามวยโลกอีกราย ซึ่งคราวนี้เป็นคิวของ ส่องแสง ลูกเจ้าพ่อโรงต้ม เด็กสร้างที่อยู่ในโครงการดาวรุ่งมุ่งแชมป์โลกของ บิ๊กชาย นายสมชาย พูลสวัสดิ์ และ นายสุชัย พรชัยศักดิ์อุดม ที่พยายามผลักดันและปลุกปั้น,จะว่าไปแล้วหากครั้งนี้ ส่องแสง ทำสำเร็จเหมือนกับดาวเหนือ ก็จะเป็นแชมป์โลกระดับเยาวชนคนแรกของค่ายเกียรติกรีรินทร์เช่นกัน,พูดถึง ส่องแสง หลายคนอาจมองเป็นเพียงนักชกโนเนมธรรมดาคนหนึ่ง แต่ใครจะรู้ว่านักชกในวัย 19 ปีคนนี้ อดีตเคยเป็นนักชกเยาวชนทีมชาติจากโรงเรียนกีฬาโคราช สถิติชกมวยอาชีพชนะ 6 ครั้ง แพ้ 1 เพียงแต่ในระดับมวยสากลสมัครเล่นอาจไม่ดังเปรี้ยงปร้างหรือโดดเด่นจนก้าวไปถึงชุดใหญ่ แต่ใครที่เคยเห็นฝีไม้ลายมือต่างบอกว่าไม่ธรรมดาและมีอนาคต,วันนี้ ส่องแสงกำลังได้รับโอกาสทองในการขึ้นชิงแชมป์โลกเยาวชนสภามวยโลกรุ่นฟลายเวทกับ เคนโตะ ฮาตานากะ เจ้าของตำแหน่ง ทายาทอดีตแชมป์โลก ชาวญี่ปุ่น วัย 20 ปี มีสถิติชกชนะรวด 7 ครั้ง ในวันเสาร์ที่ 16 มี.ค. ที่สังเวียนเมืองกิฟุ นาโงย่า ประเทศญี่ปุ่น,งานนี้อาจไม่ใช่ของง่าย เพราะเมื่อเทียบจากสถิติการชกแล้ว ต้องยอมรับว่าเรายังเป็นรอง แต่เรื่องหมัดมวยที่ไม่มีรูอะไรก็เกิดขึ้นได้เหมือนอย่าง ดาวเหนือที่ออกไปลบอาถรรพณ์มาแล้ว,ยิ่งชั่วโมงนี้ดาวจรัสแสงกำลังพุ่งไปหา ดร.จิมมี่ แบบเต็มเต็ม ก็ไม่ใช่เรื่องแปลกหากจะคว้าชัยชนะกลับมาอีกคำรบ มันไม่ใช่เรื่องง่ายแต่ก็ไม่มีอะไรที่ยาก,หากแพ้กลับมาก็ถือว่าได้ประสบการณ์เพื่อเตรียมไว้ต่อยอดสู่อนาคตในการขึ้นชิงแชมป์โลกแบบเต็มตัว เพราะเรื่องเพาเวอร์ของ จิมมี่ ในสถาบันสหพันธ์มวยนานาชาติ ด้วยแล้วบอกเลยว่าคุณภาพคับแก้ว,จะว่าไปแล้ว จิมมี่ดูเหมือนถูกโฉลกกับประเทศญี่ปุ่น เพราะส่งนักชกไปสร้างชื่อที่ญี่ปุ่นมาตลอดนับตั้งแต่ เจ้าเพชร อำนาจ รื่นเริง ที่ไปคว่ำ ซุปเปอร์สตาร์อย่าง คัสสึโตะ อิโอกะ คาถิ่นมาแล้ว,เชื่อว่าทุกคนเอาใจช่วยครับ.,โจโจ้
เมื่อสัปดาห์ที่ผ่านมาดร.จิมมี่ เอกรัฐ ไชยโชติช่วง โปรโมเตอร์ เกียรติกรีรินทร์ เพิ่งจะพานักชกในสังกัด เจ้า นัน ดาวเหนือ เรือใบไข่มุก
เอกรัฐ ไชยโชติช่วง,ดร.จิมมี่,เกียรติกรีรินทร์,ดาวเหนือ เรือใบไข่มุก,ส่องแสง ลูกเจ้าพ่อโรงต้ม,เรียงหน้าชน,โจโจ้